বড়বাজারে বিধ্বংসী আগুন! ঘটনাস্থলে মেয়র

ওয়েব ডেস্ক: বড়বাজারে বিধ্বংসী আগুন (Fire)! মেছুয়া ফলপট্টিতে ছয়তলা ঋতুরাজ হোটেলে রাত ৮ঃ১৫ নাগাদ আগুন লাগে বলে খবর। কালো ধোঁয়ায় ঢেকে যায় গোটা এলাকা। পরিস্থিতি নিয়ন্ত্রণে আনতে ঘটনাস্থলে উপস্থিত হয় দমকলের দশটি ইঞ্জিন।

কিন্তু ঘটনার সময় যতটা বারে দেখা যায় পরিস্থিতি হাতের নাগালের বাইরে বেরিয়ে যাচ্ছে। আচমকা এই অগ্নিকাণ্ডের জেরে হোটেলের ভিতরেই বহু মানুষ আটকে যায় বলে খবর।

আরও পড়ুন: মেছুয়া বাজারে আগুন!

বদ্ধ জায়গায় আগুনের জেরে এখনও পর্যন্ত মৃতের সংখ্যা এক। মৃতের নাম সঞ্জয় পাসওয়ান (৪০)। পাশাপাশি আগুনের ভয়ে প্রথমে এক ব্যক্তি ঝাঁপ দেন ছয় তলা থেকে। আর তারপর দমকলের পক্ষ থেকে মই লাগিয়ে জানলা ভেঙ্গে হোটেলের ভিতরে আটকে থাকা ব্যক্তিদের বাইরে বের করে নিয়ে আসার চেষ্টা করা হচ্ছে।

খবর পেয়ে ঘটনাস্থলে উপস্থিত হন পুরমন্ত্রী তথা কলকাতার মেয়র ফিরহাদ হাকিম। পরিস্থিতি যত তাড়াতাড়ি সম্ভব নিয়ন্ত্রণে আনার চেষ্টা করা হচ্ছে বলে জানান মেয়র। পাশাপাশি পরিস্থিতি নজরদারি করতে সেখানে উপস্থিত হন মন্ত্রী শশী পাঁজা।

যে ব্যক্তি আগুনের ভয় প্রথমে ছয় তলা থেকে ঝাঁপ দেন , জানা যাচ্ছে তাঁর অবস্থা আশঙ্কাজনক। ভেঙেছে হাত এবং পা। তাঁকে তড়িঘড়ি হাসপাতালে নিয়ে যাওয়ার ব্যবস্থা করা হচ্ছে। পাশাপাশি মেয়র জানান হোটেলের তিন এবং চার নম্বর ফ্লোরে সার্চিং চলছে।

তবে আগুন কিভাবে লাগলো তা এখনও জানা যায়নি। গোটা ঘটনার তদন্তে সেখানে বিশাল পুলিশ বাহিনী এবং দমকল কর্মীরা। যৌথ উদ্যোগে চলছে উদ্ধার কাজ।

দেখুন অন্য খবর

Powered by how to get embed code from youtube and snabblån utan uc

The post বড়বাজারে বিধ্বংসী আগুন! ঘটনাস্থলে মেয়র first appeared on KolkataTV.